open-index/open-wikipedia-markdown huggingface dataset:
Vertigo (film)

***Vertigo*** er en amerikansk psykologisk thriller fra 1958 regissert av Alfred Hitchcock. Filmen handler om en pensjonert politietterforsker som tar et privat oppdrag fra en mann som ønsker at han skal følge etter hans kone. Kona skal ha oppført seg forunderlig den siste tiden og ektemannen mener hun er besatt av sjelen til hennes avdøde oldemor som begikk selvmord da hun var på hennes alder. Underveis oppdager etterforskeren at det er flere sider ved saken som er merkelig. Hovedrollene spilles av James Stewart og Kim Novak, mens sentrale biroller spilles av Barbara Bel Geddes, Tom Helmore og Henry Jones. Manus er basert på Boileau-Narcejacs roman *[[D'entre les morts]]* (1954). 

## Handling

Filmen er lagt til San Fransisco og handler om den pensjonert politietterforske John «Scottie» Ferguson som sliter med å overkomme følelser av svimmelhet etter en traumatisk opplevelse i tjeneste. 

En dag blir han kontaktet av en privat investor som ønsker at han skal spionere på hans kone Madeleine. Madeleine er blitt besatt av sjelen til sin avdøde tippoldemor, og kan komme til å begå selvmord fordi hun nå er like gammel som det tippoldemoren var da hun tok sitt eget liv. Scotties oppdrag blir å fotfølge Madeleine, finne ut av mysteriet og stanse galskapen som tilsynelatende har tatt bolig i henne. Flere underlige ting skjer og etterhvert begynner han å mistenke at noen driver et dobbeltspill.

## Om filmen
*Vertigo* mottok blandede tilbakemeldinger ved premieren, men har høstet betydelig bedre kritikk i ettertid.

Filmen ble nominert til en Oscar i kategoriene beste scenografi og beste lyd.

## Medvirkende
* James Stewart som John «Scottie» Ferguson
* Kim Novak som Madeleine Elster / Judy Barton
* Barbara Bel Geddes som Midge Wood
* Tom Helmore som Gavin Elster
* Henry Jones som rettsmedisiner
* Raymond Bailey som Scotties doktor
* Ellen Corby som bestyrer for McKittrick Hotel
* Konstantin Shayne som pop Leibel
* Lee Patrick som bileier forvekslet med Madeleine

## Referanser


## Eksterne lenker

* 
* Alfred Hitchcock Wiki:Vertigo (1958)
* ''Vertigo'': Ukens «Film Noir» 
* A Very Different "Slice of Cake:" Restaurering av Alfred Hitchcocks *Vertigo*
* ''Vertigo'': Then & Now Før og etter-bilder av lokaliteter i San Francisco som kan sees i filmen
* ''Vertigo''-bildegalleri
Pseudokode

**Pseudokode** er en kompakt og informativ beskrivelse av programmeringen av en algoritme. Pseudokode bruker strukturelle konvensjoner fra noen programmeringsspråk, men er skrevet for å leses av mennesker, snarere enn en datamaskin. Slik kode utelater derfor vanligvis detaljer som ikke er nødvendige for at mennesker skal forstå algoritmen, som variabeldeklarasjoner eller systemspesifikk kode. Hensikten med å skrive pseudokode, er at det er lett for leseren å forstå algoritmen, uavhengig av hvilket programmeringsspråk leseren er vant til å bruke.

## Syntaks
Siden pseudokode ikke skal leses av en maskin, eksisterer det ingen faste regler for syntaksen. Pseudokode trenger således heller ikke å skrives på engelsk, dersom det er ønskelig å bruke et annet skriftspråk. Det vanligste er likevel å benytte seg av strukturelle konvensjoner fra vanlige programmeringsspråk.

### Eksempel

```
<variabel> = <uttrykk>

hvis <betingelse>
    gjør noe;
ellers
    gjør noe annet;

mens <betingelse>
    gjør noe;

for <variabel> fra <første verdi> til <siste verdi> med <steglengde>
    gjør noe med variabelen;

funksjon <funksjonsnavn>(<argumenter>)
    gjør noe med argumentene;
    returner noe;

<funksjonsnavn>(<argumenter>)    // Funksjonskall
```


## Maskinkompilering av pseudokode
Det har ofte blitt foreslått å gjøre fremtidige programmeringsspråk likere pseudokode eller naturlig språk. Tanken er at stadig økende datakraft og bedret kompileringsteknologi vil gjøre datamaskinene i stand til å lage programmer fra algoritmebeskrivelser, i stedet for å kreve at brukeren må mate inn spesifikke detaljer med streng syntaks. Imidlertid viser de mest populære programmeringsspråkene mindre likhet med naturlig språklig grammatikk enn eldre språk, på grunn av introduksjonen av «punkt-notasjon» i objektorientert programmering.
Skreddergården

**Skreddergården** i Akersgata 20 i Oslo, er en forretningsgård oppført i 1894 for skreddermester Carl Hansen. Arkitekt var Christian Reuter. Bygningen er oppført i nyrenessanse og er dekorert med "al secco"  utført med tokomponent silikatmaling oppfunnet og patentert av Adolf Wilhelm Keim i 1878.  Arbeidene ble trolig utført av Arne Fladager (1851-1917).

Bygningen var blant Oslos første moderne forretningsgårder, oppført med bærende jernsøyler i reisverket istedenfor treverk, og jernbjelkelag.

Fordi bygningen ligger litt bortgjemt bak Stortingsbygningen, er det lett å overse fasademaleriene i de øvre etasjene når man passerer.

## Kulturminne
Skreddergården er et kulturminne og har nummer 86166 i Riksantikvarens kulturminnebase.

## Bildegalleri

Fil:Skreddergaarden 2011-8.jpg|Detalj av fasadedekoren 
Fil:Skreddergaarden 2011-5.jpg|Detalj av fasadedekoren 

## Referanser


## Eksterne lenker
* Avsnitt om Akersgata 20 fra Geologien i sentrum - geologiske byvandringer i sentrum
*
Rolf Aas

:*Artikkelen omhandler fotballspilleren Rolf Aas (1891–1946).  Se annet sted for sjef for Trygg Mat i [[Kjøtt- og fjørfebransjens Landsforbund]] med samme navn*

**Rolf Johansen Aas(s)** (1891&ndash;1946) var en norsk fotballspiller, kjent fra landslaget.

I likhet med sin bror Macken W. Aas spilte Rolf Aas for Mercantile Ski- og Fotballklubb i perioden 1912–1920. Med Mercantile vant han norgesmesterskapet i 1912, og var tapende finalist i 1913.  Aas meldte overgang til Lyn og spilte der sesongene 1921–23. Han scoret i cupfinalen i 1923 da laget tapte for Brann.

Aas spilte 19 kamper og skåret to mål for det norske landslaget. Han var med i den norske troppen under OL i Stockholm i 1912 og OL i Antwerpen i 1920. Hans posisjon på banen var for det meste høyre ving.

## Referanser




## Eksterne lenker
*
James Luceno

**James Luceno** (født i 1947) er en bestselgende forfatter av tre romaner i serien *The New Jedi Order*: *Agents of Chaos: Hero's Trial*, *Agents of Chaos: Jedi Eclipse* and *The Unifying Force*. 

Han skrev også *The Visual Dictionary of Star Wars*, bokversjonen av *[[Star Wars Episode III: Sithene tar hevn|Episode III]]*, romanen *[[Cloak of Deception]]* og eboka *Darth Maul: Saboteur*.

Han er også forfatter av *Web Warrior*-serien og medforfatter av *Robotech*-serien (basert på tegnefilmserien med samme navn). Sammen med hans nære venn Brian Daley skrev han bøkene under psevdonymet *Jack McKinney*. 

Han skrev også bokversjonene av *[[The Shadow]]* og *[[The Mask of Zorro]]*. 
Hans siste bøker innenfor *[[Star Wars]]*-universet er *Labyrinth of Evil* og *[[Dark Lord: The Rise of Darth Vader]]*. 

Han lever i dag i Annapolis i Maryland sammen med sin kone og to barn, Jake og Carlos Luceno.

## Referanser


## Eksterne lenker
*
The Royal Tenenbaums

***The Royal Tenenbaums*** er en komedie fra 2001 produsert av Wes Anderson. Filmen har fått gode kritikker, og fikk blant annet terningkast 6 i både Aftenposten og Dagbladet.

## Handlingsreferat
Royal Tenenbaum forklarer til sine tre barn, Chas, Margot og Richie, at han og hans kone, Etheline, planlegger skilsmisse. Barna deres oppnådde stor suksess i ung alder. Chas er et geni innenfor matte og forretninger, som Royal stjeler penger fra. Margot, som ble adoptert, ble tildelt et stipend for et skuespill som hun skrev i niende klasse. Richie er et vidunderbarn og kunstner som uttrykker sin kjærlighet til Margot gjennom sine maleri. Royal tar regelmessig Richie med på utflukter uten de andre barna. Eli Cash er Tenenbaums nabo, og Richies aller beste venn.

22 år senere blir Royal sparket ut av et hotell han har bodd på. Barna oppnår ikke samme suksess som de gjorde tidligere i livet. Richie reiser verden rundt på cruiseskip. Han skriver til Eli, og avslører sine romantiske følelser for Margot. Chas har blitt overbeskyttende mot sønnene Ari og Uzi etter hans kones Rachaels død i en fly-ulykke. Margot er gift med nevrolog Raleigh St. Clair, som hun gjemmer sin røyking fra. Ethelines tidligere regnskapsfører, Henry Sherman, ønsker å gifte seg med henne. Royal påstår at han har magekreft for å få sin kone tilbake. Etheline får barna sine hjem. Royal flytter hjem igjen, og setter opp medisinsk utstyr på Richies tidligere soverom. Royal får vite om Chas sin overbeskyttende natur, og tar med barnebarna sine på hundekamp og butikk-tyveri.

Eli, som Margot har hatt en affære med, forteller henne at Richie elsker henne. Royal oppdager forholdet og motsetter seg Margots behandling av Raleigh. Richie ansetter en privatetterforsker for å overvåke Margot. I mellomtiden forsøker Henry å undersøke Royal's påstander om kreft, oppdager at sykehuset han skal ha fått behandling ved er stengt, legen hans ikke eksisterer, og at kreft-medisinen bare er godteri. Han samler familien sin for å avsløre at Royal har løyet om sin sykdom. Etterpå flytter Royal ut igjen.

Richie og Raleigh mottar deretter en rapport fra en privatetterforsker angående Margot, som avslører hennes historie med røyking og seksuell promiskuitet. Richie forsøker senere å begå selvmord, og havner på sykehus. Richie ønsker å bekjenne sin kjærlighet til Margot, og de deler et lidenskapelig kyss. Senere lanserer Margot et nytt teater-stykke hun har funnet på, inspirert av familien og deres tidligere hendelser.

## Skuespillere
*Danny Glover
*Gene Hackman
*Anjelica Huston
*Bill Murray
*Gwyneth Paltrow
*Ben Stiller
*Luke Wilson
*Owen Wilson

## Eksterne lenker
* 
*
Dølaringen

**Dølaringen boklag** er et forlag som holder til på Lillehammer. Forlaget er eid av Gudbrandsdal Historielag, og har gitt ut *[[Årbok for Gudbrandsdalen]]* (Opprinnelig *Årbok for Dølaringen*) siden 1930. 

I tillegg gir de ut annen lokalhistorisk litteratur.

## Eksterne lenker
* dolaringenboklag.no
* gudbrandsdalhistorielag.no/
Årbok for Gudbrandsdalen

***Årbok for Gudbrandsdalen*** er en lokalhistorisk årbok utgitt av Dølaringen boklag på Lillehammer.

Bortsett fra tre år under krigen har den kommet ut hvert år siden 1930. Det betyr at den er blant de eldste lokalhistoriske årbøker i Norge. Årbokens redaktør fra 2007 er Kristian Hosar, som i en årrekke har vært bokens billedredaktør.

## Eksterne lenker
* Hjemmesiden til ''Årbok for Gudbrandsdalen''
Jason Friedberg

**Jason Friedberg** (født 13. oktober 1971) er en amerikansk filmregissør og manuskriptforfatter. Han er best kjent for filmserien *____ Movie*, som inkluderer hans manuskriptarbeide på den første *[[Scary Movie]]* film, samt å være instruktør på både *[[Epic Movie]]* og *[[Date Movie]]*. Han arbeider ofte sammen med sin gode partner venn, Aaron Seltzer som han har laget alle sine filmer sammen med. De har sammen også skrevet adskillige andre satire manuskripter, som ennå ikke er blitt filmatisert, som «Raunchy Movie» og «Remembering the Titans on Any Given Sunday Gives Me the Varsity Blues». De har også fullført manuskriptutgaver av «Little Green Men» og «The Year without Santa Claus»", samt «H.R. Pufnstuf» og en omskrivning av «Scary Movie 3: Episode I – Lord of the Brooms». Alle manuskriptene er for tiden under utvikling.

## Filmografi

## Referanser


## Eksterne lenker
*
Taylor-rapporten

**Taylor-rapporten** er en rapport som ble utarbeidet etter Hillsborough-tragedien i Sheffield i april 1989, der 96 Liverpool-supportere ble klemt i hjel på en ståtribune. Engelske myndigheter satte på dagsordenen særlig to krav til landets fotballstadioner etter denne ulykken. Det første var å fjerne alle ståtribuner fra stadioner som tilhørte klubber i de to øverste divisjonene. Det skulle bare være sitteplasser på tribunene. Det andre var at alle gjerder og skiller mellom tribunene og gressmatten skulle fjernes. På Hillsborough Stadium hadde det store problemet vært at supporterne ble stengt inne på den overfylte tribunen av høye nettinggjerder.

Taylor-rapporten fikk sitt navn fra lord Taylor av Gosforth (i England) som ledet den regjeringsoppnevnte kommisjonen som skulle finne løsninger på stadionproblemet. En foreløpig rapport ble offentliggjort i august 1989. I januar 1990 kom den endelige rapporten. Denne rapporten identifiserte årsakene til Hillsborough-tragedien og kom med løsningsforslag for å ivareta publikums sikkerhet ved store idrettsarrangementer i fremtiden.

Taylor-rapporten er synonym med anbefalingene der alle store stadioner måtte ombygges til bare sitteplasser, videre at alle tilskuere med billett skulle ha et reservert sete, og det stod som en motsetning til at det var lov med tribuneområder der noen kunne stå eller hele tribuneseksjoner bare bestod av ståplasser. The Football League i England og Skottland innførte så regler der alle klubbene i de øverste divisjonene (det gjelder de to øverste divisjonene i England) måtte gjennomføre de vedtatte stadionforandringene.

Noen klubber hadde startet med å oppgradere sine stadionanlegg før regelen ble vedtatt i 1990. For eksempel hadde fotballklubben St Johnstone i Perth, Skottland, allerede bygget et nytt fotballstadion i McDiarmid Park, der det bare var sitteplasser, som så stod klart til åpningskampen i 1989/1990-sesongen.

Rapporten slo ikke fast at ståplasser på tribunene var utrygge under alle forhold, men regjeringen i Storbritannia vedtok likevel at ståplasser ikke skulle være tillatt i det hele tatt. Regelen er ikke innført å gjelde for de laveste profesjonelle divisjonene, siden det der sjelden er snakk om fullsatte stadioner.

Andre anbefalinger fra Taylor-rapporten gjaldt hvilke gjenstander som skulle være tillatt på tribunene, slik som alkoholholdige drikkevarer, stolper og tribuneskiller, gjerder, billettskranker, billettpriser og andre stadiongjenstander.

Klubber som ble tvunget til å bygge om sine stadionanlegg, fikk betydelige støttebeløp fra britiske styresmakter fra 1991 av. Noen klubber fikk dispensasjon fra reglene med tidsfrist om ombyggingskrav. Siden 1998 har samtlige stadionanlegg i den øverste divisjonen i Skottland (Scottish Premier League) bare bestått av sitteplasser.

## Eksterne lenker
*  The Hillsborough Stadium Disaster: Inquiry by The Rt Hon Lord Justice Taylor – Interim Report
Hanne

**Hanne** er en kortform av kvinnenavnene Johanne eller Johanna. Disse har opprinnelse i mannsnavnet Johannes som betyr «Gud er nådig». Hanne kan også være en variant av Hanna som betyr «nåde». Hanne brukes også som mannsnavn i Finland, men svært sjeldent.

## Utbredelse
Hanne er et svært vanlig navn i Danmark og er også mye brukt i Norge. 

|}

Hanne var blant de mest populære navnene på nyfødte jenter i Norge i perioden ca. 1960&ndash;1990. I Danmark var navnet spesielt populært på jentebarn født på 1940- og 1950-tallet.

## Kjente personer med navnet
Personene i listen er ordnet kronologisk etter fødselsår.
* Hanne Darboven (1941&ndash;), tysk kunstner
* Hanne Aga (1947&ndash;), norsk lyriker
* Hanne Krogh (1956&ndash;), norsk sanger og tekstforfatter
* Hanne Boel (1957&ndash;), dansk musiker og sangerinne
* Hanne-Vibeke Holst (1959&ndash;), dansk forfatter og journalist 
* Hanne Finstad (1963&ndash;), norsk forsker og forfatter
* Hanne Harlem (1964&ndash;), norsk jurist og politiker
* Hanne Nabintu Herland (1966&ndash;), norsk forfatter
* Hanne Blank (1969&ndash;), amerikansk historiker og forfatter 
* Hanne Ørstavik (1969&ndash;), norsk forfatter
* Hanne Sandstad (1970&ndash;), norsk orienteringsløper
* Hanne Hoftun (1972&ndash;), norsk programleder og journalist
* Hanne Hukkelberg (1979&ndash;), norsk sanger, artist og komponist
* Hanne Sørvaag (1979&ndash;), norsk sanger og låtskriver
* Hanne Sigbjørnsen (1989&ndash;), norsk tegneserieskaper og blogger
* Hanne Leland (1990&ndash;), norsk sanger og låtskriver

## Referanser


## Eksterne lenker
*
AUF-saken

**AUF-saken** (også omtalt som **AUF-skandalen**) var en sak der fire tillitsvalgte i AUF i Oslo i april 1998 ble funnet skyldig i grovt bedrageri og forsøk på grovt bedrageri. En av de tiltalte ble også dømt for simpelt underslag. De fire ble dømt for omfattende juks med medlemslistene til AUF, med hensikt å motta mer offentlig støtte enn de hadde krav på. Som følge av bedrageriet mottok AUF i Oslo flere hundre tusen kroner for mye fra Oslo kommune. De fire dømte var Bjørn Jarle Røberg-Larsen, Ragnar Bøe Elgsaas (daværende leder av Oslo AUF), Anders Hornslien (daværende stortingsrepresentant for Arbeiderpartiet) og Anders Greif Mathisen. Røberg-Larsen ble i tillegg dømt for simpelt underslag. Hornslien og Elgsaas anket dommen, men anken ble avvist. Hornslien ble dømt til henholdsvis fem måneders fengsel og Elgsaas syv måneders fengsel, hvorav 90 dager var betinget hos begge.

Bedrageriet ble utført ved at AUF «forskuddsbetalte» kontingenten til personer de mente hadde interesse av å bli eller forbli medlem av AUF, enda disse ikke hadde uttrykt ønske om å være medlem. Elgsaas fortalte i retten at han kjente seg pressa av Trond Giske og Rita Ottervik til å fortsette med denne praksisen, som hadde pågått i årevis. Hornslien forklarte at Trond Giske og Turid Birkeland hadde pressa Oslo AUF til å holde medlemstallet kunstig høyt, og at Arbeiderpartiet sentralt kunne be AUF Oslo om å skjerpe seg dersom de mente medlemstallet var for lavt. Jens Stoltenberg og Turid Birkeland uttalte at de kjente til «forskutteringen», men Stoltenberg nekta for dette i retten. Øystein Mæland, Thorbjørn Jagland og Anniken Huitfeldt innrømte også at medlemstallet var kunstig høyt. Huitfeldt fortalte at hun hadde blitt lært opp til «forskuttering» allerede da hun meldte seg inn i AUF.

## Referanser


## Eksterne lenker
* AUF-saken: Et kjempesvik mot tillit
* Maraton-strid om penger og politikk (tidslinje over saken i perioden 1995-1996)
* AUF-saken: Bildebevis fremlagt
Melanie Lynskey

**Melanie Jayne Lynskey** (født 1977) er en newzealandsk skuespiller. Hun er kjent for rollen som Rose i situasjonskomedien *[[Two and a Half Men]]*.

Hun hadde sin skuespillerdebut i 1992 som 15-åring i rollen som Pauline Parker i den kritikerroste filmen *[[Heavenly Creatures]]* mot Kate Winslet. Hun fikk prisen for beste kvinnelige skuespiller på «New Zealand Film and Television Awards». Etter filmen studerte hun til Bachelor of Arts på Victoria University of Wellington. Hun har senere spilt mot blant andre Drew Barrymore, Katie Holmes og Reese Witherspoon, og i populære filmer som *[[Detroit Rock City (film)|Detroit Rock City]]*, Clint Eastwoods *[[Flags of Our Fathers]]* og *[[Coyote Ugly]]*. Hun møtte sin kommende ektemann mens hun spilte i Stephen King miniserien *[[Rose Red]]*.

I den Emmy Award-vinnende serien *[[Two and a Half Men]]* spiller hun Rose som er Charlie Harpers (Charlie Sheen) besatte nabo som er sykelig forelsket i ham og stadig bryter seg inn i huset hans, og kommer uanmeldt på besøk inn verandadøren.

Hun giftet seg 14. april 2007 med skuespiller Jimmi Simpson, og de bor sammen i Los Angeles i California.

## Filmografi
### Film

### TV

## Referanser


## Eksterne lenker
* 
*
Sigurd Wathne

**Sigurd Wathne** (født 12. februar 1898 i København, død 26. mars 1942 i Swansea) var en norsk fotballspiller, kjent fra landslaget.

Han var målvakt og spilte også i andre posisjoner for Brann 1914-22 og fikk 2.-plass i Norgesmesterskapet i fotball for herrer 1917 og 1918.

Wathne tok over etter Ingolf Pedersen som målvakt for Norges herrelandslag i fotball 1918-22 (14 kamper), og deltok blant annet under Sommer-OL 1920 i Antwerpen. Han avsluttet fotballkarrieren i Mandalskameratene rundt 1930.

Under den andre verdenskrig var han skipsmaskinist, blant annet om bord på DS Risøy som ble torpedert den 20. mars 1942.  Wathne døde av skadene en uke etter.

## Referanser


## Eksterne lenker
*
Litteraturfrämjandets store pris

**Litteraturfrämjandets store pris** (Svensk navn: *Litteraturfrämjandets stora pris*), fra begynnelsen kalt *Stora priset*, ble innstiftet av Boklotteriet i 1953. Fram til 1967 var prisen på  SEK og deretter på  SEK.

## Liste over prismottakere

## Referanser
Alexander Mackenzie

**Alexander Mackenzie** (skotsk-gælisk: *Alasdair MacCoinnich*, født 1764, død 12. mars 1820) var en britisk-canadisk oppdagelsesreisende. 

## Liv og virke
### Bakgrunn
Mackenzie ble født i Stornoway på øya Lewis i de Ytre Hebridene i Skottland. I 1774 flyttet familien hans til New York og deretter i 1776 til Montréal under den amerikanske revolusjon.  

### Karriere
I 1779 fikk han en jobb hos North West Company, og på oppdrag fra selskapet reiste han i 1788 til Athabascasjøen og grunnla Fort Chipewyan. Han ble sendt for å erstatte Peter Pond, en av partnerne i North West Company. Fra Pond fikk han vite at ifølge indianerne i området rant de lokale elvene mot nordvest. På grunnlag av disse opplysningene la han i vei med kano og 10. juli 1789 oppdaget han elva Mackenzie, som han fulgte helt til utløpet i håp om å finne Nordvestpassasjen til Stillehavet. Selv om han nådde helt fram til Nordishavet kalte han elva Disappointment River («Skuffelseselva»), ettersom den ikke førte til Cook Inlet i Alaska som han hadde forventet. Navnet på elva ble senere endret til Mackenzie River til ære for ham.

I 1791 reiste han til Storbritannia for å studere nye fremskritt innen måling av lengdegrader. Da han vendte tilbake i 1792 satte han igjen i vei for å finne en rute til Stillehavet. Med et følge av innfødte førere, franske voyageurs og en hund kalt «Our Dog» forlot Mackenzie Fort Fork langs elva Peace. Han fant det øvre løpet av elva Fraser, men ble av de lokale stammene advart om at de nedre delene av elva ikke var farbar og befolket av stridslystne stammer.

Han ble i stedet anbefalt å følge en etablert handelsrute som gikk opp West Road-elva, krysset over Kystfjellene og deretter ned elva Bella Coola til havet. Han fulgte dette rådet og nådde den 20. juli 1793 fram til Bella Coola ved North Bentinck Arm, en fjordarm ved Stillehavet. Med dette fullførte han den første kjente transkontinentale kryssingen av Nord-Amerika nord for Mexico. Tidligere var den nordligste kryssingen vært av Cabeza de Vaca på Narváez-ekspedisjonen, som startet ved kysten av Mexicogulfen i Texas endte ved  Californiagulfen i Mexico.

Mackenzie ønsket å fortsette vestover, ut fra et ønske om å møte det åpne havet, men måtte snu på grunn av fiendtligheten til heiltsuk-stammen. George Vancouvers ekspedisjon hadde besøkt Bella Coola 48 dager tidligere. På det vestligste punktet han nådde, ved Dean Channel den 22. juli 1793), omringet av heiltsukenes krigskanoer, skrev han «Alexander Mackenzie fra Canada, over land, 22. juli 1793» på en stein, med en rødlig maling av sinoberrødt og bjørnefett, og snudde deretter rundt for å vende tilbake til «Canada». Steinen, som ligger nær vannkanten i Dean Channel, bærer fremdeles disse ordene, som senere ble permanent hugget inn av senere kartleggere. Stedet er nå Sir Alexander Mackenzie Provincial Park.

Han ble slått til ridder for sine prestasjoner i 1802 og var medlem av den lovgivende forsamling i Nedre Canada fra 1804 til 1808.

I 1812 giftet han seg og vendte tilbake til Skottland. Mackenzie døde i 1820 av nyrebetennelse. Han er gravlagt i byen Avoch ved Moray Firth.

## Referanser
Hotell Babylon

***Hotell Babylon*** er en britisk dramaserie som gikk på BBC fra 2006 til 2009. Serien handlet om betjeningen ved et femstjernes hotell i London. Serien var basert på bøkene med samme navn, skrevet av Imogen Edwards-Jones. 

Serien var populær og hadde rundt fem millioner seere per episode i Storbritannia.

## Referanser


## Eksterne lenker
* Hotell Babylon på bbc.co.uk
*
Thomas Kolåsæter

**Thomas Kolåsæter** (født 1976) er en norsk quizer og bokredaktør i Schibsted. 

Han tok hovedfag i filosofi i 2004 på en oppgave om Gandhis etikk.

## Quizkonkurranser

Kolåsæter er et av medlemmene på quizlaget «*El Diablo en el Ojo*», som vant lagkonkurransen under NM i quiz i 2008, 2014 og 2017. Kolåsæter er også individuell norgesmester i quiz i flere år, og har vunnet  flere parkonkurranser.

Kolåsæters vant EM i quiz 2018 med det norske landslaget, og International Quizzing Championships 2023.

## TV
I 2011 vant han TV-programmet QuizDan på NRK sammen med laget "El Diablo en el Ojo".

Han deltok i quizprogrammet Jaget på TV 2.

Han har også vært deltaker i Kvitt eller dobbelt på temaet Charlie Chaplin. I 2024 vant han en million kr i det tyske quiz-programmet "*Der Quiz Champion*".
## Bibliografi
*
*
*
*
*
*
*
*
*
*
*
*

Vigmostad og Bjørke har gitt ut *Sommerquiz* (2018), *Høstquiz* (2019) og *Påskequiz* (2020) uten Kolåsæters navn, men med bruk av spørsmål fra *Den aller største quizboken*.

## Referanser
Janet Leigh

**Janet Leigh** (født **Jeanette Helen Morrison**; 1927–2004) var en amerikansk filmskuespiller. Hun er kjent for sin rolle i Alfred Hitchcocks *[[Psycho]]* fra 1960, i tillegg til rollene i filmene *[[Med alle midler (1958)|Med alle midler]]* (1958) og *[[The Manchurian Candidate (1962)|Ruterdame dreper]]* (1962). For rollen som Marion Crane i *Psycho* mottok hun en Golden Globe for beste kvinnelige birolle. Hun ble også nominert til en Oscar for beste kvinnelige birolle for denne opptredenen.

Janet Leigh brøt med skuespilleryrket på midten av 1960-tallet, men medvirket likevel i diverse filmer og TV-serier, inkludert to opptredener sammen med sin datter Jamie Lee Curtis i *[[Tåken]]* (1980) og *[[Halloween H20: 20 Years Later]]* (1998).

## Filmer i utvalg
* 1948 – *[[Lassies bragd]]*
* 1948 – *[[Æresordet]]*
* 1949 – *[[Unge kvinner]]*
* 1953 – *[[Menneskejakt]]*
* 1955 – *[[Min søster Eileen]]*
* 1956 – *[[Storviltjegeren]]*
* 1958 – *[[Med alle midler (1958)|Med alle midler]]*
* 1958 – *[[Vikingene]]*
* 1960 – *[[Hvem var den damen?]]*
* 1960 – *[[Psycho]]*
* 1962 – *[[Ruterdame dreper]]*
* 1980 – *[[Tåken]]*

## Bøker
* *There Really Was a Hollywood* (Autobiografi) (Doubleday, 1984)
* *Psycho: Behind the Scenes of the Classic Thriller* (Harmony, 1995)
* *The Dream Factory* (roman) (Mira, 2002)

## Referanser


## Eksterne lenker
* 
*
Kim Novak

**Kim Novak** (født **Marilyn Pauline Novak**; 1933) er en Golden Globe-belønnet skuespiller fra USA. Hun er kanskje mest kjent fra sin rolle i filmen *[[Vertigo (film)|Vertigo]]* fra 1958. Hun pensjonerte seg fra skuespilleryrket i 1991 og har siden drevet som kunstner innen akvarell- og oljemalerier, skulpturer og glassdesign.

## Filmografi i utvalg
* 1955 – *[[Picnic (film)|Picnic]]* 
* 1955 – *[[Mannen med den gylne arm]]*
* 1956 – *[[Under kjærlighetens stjerne]]*
* 1957 – *[[Pal Joey]]*
* 1958 – *[[Vertigo (film)|Vertigo]]*
* 1958 – *[[En moderne heks]]*
* 1958 – *[[Gudinnen (film)|Gudinnen]]*
* 1964 – *[[Kyss meg, tosken]]*
* 1980 – *[[Mord som medisin]]*
* 1986 – *[[Falcon Crest]]* (14 episoder, 1986–87)
* 1990 – *[[The Children (1990)|The Children]]*

## Referanser


## Eksterne lenker
* 
*
Toto (musikkalbum)

***Toto*** er debutalbumet til det amerikanske bandet Toto, utgitt i oktober 1978. Albumet inneholder blant annet hitsinglene «Hold the Line», «I'll Supply the Love» og «Georgy Porgy».

## Sporliste
Alle sangene er skrevet av David Paich unntatt hvor annet er notert

# «Child's Anthem»  – 2:46
# «I'll Supply the Love»  – 3:46
# «Georgy Porgy»  – 4:09
# «Manuela Run»  – 3:54
# «You Are the Flower» (Bobby Kimball)  – 4:11
# «Girl Goodbye»  – 6:13
# «Takin' It Back» (Steve Porcaro)  – 3:47
# «Rockmaker»  – 3:19
# «Hold the Line»  – 3:56
# «Angela»  – 4:45

## Personell
*Bobby Kimball: vokal
*David Hungate: bass
*David Paich: keyboard, bakgrunnsvokal, hovedvokal på «Manuela Run» og «Rockmaker»
*Steve Lukather: gitar, bakgrunnsvokal, hovedvokal på «Georgy Porgy» og «Angela»
*Steve Porcaro: keyboard, hovedvokal på «Takin' It Back»
*Jeff Porcaro: trommer, perkusjon
### Øvrige medvirkende
*Lenny Castro: perkusjon
*Jim Horn: saksofon, blåseinstrumenter
*Chuck Findlay: messingblåseinstrumenter
*Roger Linn: synthesizer
*Marty Paich: strykerarrangement
*Sid Sharp: strykerarrangement
*Cheryl Lynn: bakgrunnsvokalist på «Georgy Porgy»

## Eksterne lenker
*
Porsslekten

* pors (*Myrica gale*)
* *[[Myrica hartwegii]]*

**Porsslekten** (*Myrica*) er en slekt i porsfamilien.

Artene er lave, løvfellende busker med kjertler som skiller ut aromatiske stoffer. Akselblad mangler. Bladene er enkle og sagtannede. Spalteåpningene er innsunkne. Blomsterstanden vokser på fjorårsskuddene. Blomstene er som regel enkjønnede. De fleste plantene er særbu, men noen er sambu. Hannblomsten har som regel 3–5 pollenbærere. Frukten er tørr med to små, fastsittende høyblad og er tilpasset frøspredning med vann.

Porsslekten i snever betydning omfatter kun to arter som vokser på fuktige steder. Pors (*Myrica gale*) har en vid, men usammenhengende,  utbredelse i tempererte strøk på den nordlige halvkule. Den er vanlig i kyststrøkene i Norge. Den andre arten, *[[Myrica hartwegii]]*, forekommer bare i Sierra Nevada i vestlige USA.

Slekten *Myrica* omfattet tidligere mer enn 50 arter, men de fleste er flyttet til slekten *[[Morella (botanikk)|Morella]]*. Botanikerne har helt siden 1800-tallet vært klar over at *Myrica* i vid betydning omfatter to morfologisk ulike grupper, og molekylærgenetiske studier bekrefter dette. Typearten for *Myrica* er pors (*Myrica gale*), og pors tilhører derfor fortsatt *Myrica*. 

## Litteratur
* 
* 
* 
* 

## Eksterne lenker
*
Leptopodidae

* Leptopodinae
* Leptosaldinae

**Leptopodidae** er an familie som tilhører tegene, en gruppe av nebbmunner. De lever mest sannsynlig som åtseletere som spiser rester av døde insekter, eller som rovdyr.

Totalt er det beskrevet 37 arter fordelt på 9 slekter. De fleste lever i tropene, fire arter forekommer i Europa men ingen går nord til Skandinavia.

## Utseende
Leptopodidae er mellom 2 og 7&nbsp;mm. lange. Kroppsformen er ganske variabel, mer eller mindre avlangt-oval. Kroppen er relativt spinkel og skjør. De kan minne om slanke strandteger, men skilles fra disse på at de to punktøynene (*ocelli*) sitter på opphøyde sokler. Fasettøynene er store og utstående. Sugesnabelen er ganske kort, antennene lange og tynne. Pronotum er stort, mer eller mindre trapesformet og tydelig punktert. Beina er slanke, føttene tre-leddete. Noen arter har hele oversiden overstrødd med kraftige pigger.

## Levevis
Lite er kjent om biologien til disse tegene. De fleste finnes på fuktige steder, men det forekommer også arter i ganske tørre miljøer. Noen arter løper gjerne rundt på steiner og bergvegger langs elver og bekker, og er formodentlig rovdyr. Noen har blitt funnet i fangstgropene til maurløver (Myrmeleonidae) og lever kanskje på matrestene etter disses måltider.

## Systematisk inndeling / europeiske arter

Familien er systematisk plassert i gruppen Leptopodomorpha, sammen med: Saldidae, Omaniidae og Aepophilidae

Et latinsk familienavn ender med *...idae*, og et navn på en overfamilie på  *...oidea*.

* Nebbmunner (Hemiptera)
** delgruppe plantesugere (Homoptera) (parafyletisk)
** delgruppe **[[teger]]** (Heteroptera) 
*** gruppe Leptopodomorpha
**** familien **Leptopodidae**
***** underfamilien Leptosaldinae
****** *[[Leptosalda chiapensis]]* – fossil art beskrevet fra ravfossiler, Chiapas, Mexico
****** *[[Saldolepta kistnerorum]]* Schuh & Polhemus, 1980 – eneste kjente, nålevende Leptosaldinae, fra termitt-tuer, Ecuador
***** underfamilien Leptopodinae
****** gruppe Leotichiini
******* slekten *[[Leotichius]]* Distant – Sørøst-Asia
****** gruppe Leptopodini
******* slekten *[[Erianotus]]* Fieber, 1860
******** *[[Erianotus lanosus]]* (Dufour, 1834) 
******* slekten *[[Leptopus]]* Latreille, 1809
******** *[[Leptopus hispanus]]* Rambur, 1840
******** *[[Leptopus marmoratus]]* (Goeze, 1778)
******* slekten *[[Patapius]]* Horváth, 1912
******** *[[Patapius spinosus]]* (Rossi, 1790)
******* slekten *[[Valleriola]]* Distant, 1904 – Australia

## Kilder
* Australian Faunal Directory – Leptopodidae (2002) http://www.environment.gov.au/biodiversity/abrs/online-resources/fauna/afd/taxa/LEPTOPODIDAE

## Eksterne lenker
* 
* Norsk Entomologisk forening – for deg som vil lære mer om insekter.
* Fauna Europaea  - Europas fauna, arter og utbredelseskart.
Canacomyrica monticola

***Canacomyrica monticola*** er en art i porsfamilien. Den er den eneste arten i sin slekt og er endemisk for stillehavsøya Ny-Caledonia.

Arten er en eviggrønn busk eller et lavt tre, som blir opptil 7 m høyt. Bladene er læraktige, blomsterstanden er et aks og frukten er en svart steinfrukt. Arten vokser kun i primær skog på ultramafisk jordsmonn på den sørlige delen av Grande Terre. Ny-Caledonia har en tredjedel av verdens ressurser av nikkelmalm, og store dagbrudd er en alvorlig trussel mot *Canacomyrica* og andre endemiske planter. Arten er bare kjent fra 11 lokaliteter innenfor et område på 1420&nbsp;km².

DNA-sekvensering bekrefter at *Canacomyrica* tilhører porsfamilien, der den også ble plassert da André Guillaumin beskrev arten i 1941. Det er også mange felles morfologiske trekk med resten av familien. Arten skiller seg ut blant annet ved at hunnblomstene har sterile pollenbærere (staminodier).

*Canacomyrica* hadde tidligere en større utbredelse, og slekta vokste på New Zealand for 17–11 millioner år siden.

## Referanser


## Eksterne lenker
* 
*
Ortogonalitet

**Ortogonalitet** er i matematikken en egenskap ved vektorer og funksjoner. To vektorer/funksjoner er ortogonale dersom de er uavhengige av hverandre (at den ene vektoren/funksjonen ikke kan benyttes til å beskrive den andre). Dette betyr at vektorene står vinkelrett på hverandre, noe som er enklest å forestille seg i vanlige to- og tre-dimensjonale vektorsystemer.  

## Definisjoner
Om to vektorer x og y er ortogonale, er indreproduktet mellom dem lik null: x \cdot y = 0. For å uttrykke ortogonalitet matematisk skrives dette som x \perp y.

At to funksjoner f(x) og g(x) er ortogonale i intervallet [a, b] defineres som at indreproduktet mellom dem er lik null:
: \langle f, g \rangle = \int_a^b f(x) \cdot g(x) dx = 0.

For eksempel er sinus og cosinus ortogonale i området [0, 2\pi].

## Eksterne lenker
*
Marianne Harding

**Marianne Harding** (født 24. april 1977) er en norsk bridgespiller fra Mo i Rana.

Harding har spilt bridge siden 1988, siden 1996 med base i Bergen.

Hun er 10 ganger norgesmester, nordisk mester og kom på tredje plass i dameklassen i EM for nasjonslag 2018.  Hun har de siste årene spilt bridge på fulltid, men er utdannet molekylærbiolog.

## Kilder
* Nettavisen om Marianne Harding
Jon Cryer

**Jonathan Niven Cryer** (født 1965) er en amerikansk skuespiller, manusforfatter og filmprodusent.

Til sin mors store skuffelse, droppet Cryer ut fra college for å dra til England og studere ved Royal Academy of Dramatic Arts i London. I en alder av 19 år, dukket Cryer opp i hovedrollen som Charles Cummings i den romantiske komedien No Small Affair i 1984. Etter det hadde Cryer flere små roller i filmer og TV-serier, før han fikk sitt store gjennombrudd som Phil "Duckie" Dale i filmen *Pretty in Pink*. I 1989 fikk Cryer hovedrollen i TV-serien The Famous Teddy Z. Hans prestasjon fikk flere dårlige anmeldelser og serien ble kansellert etter første sesong. 

Ett år senere, spilte han sammen med Charlie Sheen i regissør Jim Abrahams sin komedie Hot Shots!, som fikk veldig positive anmeldelser. I 1993 ble han bedt om å prøvespille for rollen som Chandler Bing i TV-serien Venner for livet, samtidig som han opptrådte på et teater i London. Hans prøvespilling for denne rollen ble videofilmet, men videoen kom ikke frem før TV-stasjonen i USA hadde gjort sin endelige beslutning.  

I 2000 fikk Cryer hovedrollen i TV- serien *Trouble With Normal*. Dette var den tredje TV-serien han spilte i som ble kansellert etter første sesong. I 2003 fikk han rollen som Alan Harper i den populære komiserien Two and a half men. Til dags dato har Cryer mottatt fire Primetime Emmy Award-nominasjoner for sin rolle i denne serien, og han har vunnet en av disse. I Norge er han best kjent for denne rollen som Alan Harper i CBS sin populære situasjonskomedie Two and a Half Men, som broren til Charlie Harper (spilt av Charlie Sheen). 

I februar 2007, under en episode av The Tonight Show med Jay Leno, kunngjorde Cryer at han ville gifte seg med reporter Lisa Joyner. Paret giftet seg i Mexico i juni 2007. Den 29. september 2009, ble det annonsert at paret hadde adoptert en jente, som de døpte Daisy. 

## Filmografi
### Film

### TV

## Eksterne lenker
*
Sveriges Radios Novellepris

**Sveriges Radios Novellepris** (svensk navn: *Sveriges Radios Novellpris*) er en svensk litteraturpris som ble innstiftet i 2002 og deles ut av Sveriges Radio. Prisen er på  SEK (2007). De novellene som blir nominert til prisen velges ut av kulturredaksjonens anmeldersenter. Novellene leses opp i radioen og lytterne velger deretter hvilken novelle som skal tildeles prisen.

## Liste over prisvinnere

## Referanser
Alexander Refsum Jensenius

**Alexander Refsum Jensenius** (født 1978) er en norsk forsker og musiker som jobber som professor i musikkteknologi ved Institutt for musikkvitenskap ved Universitetet i Oslo. Der leder han RITMO Senter for tverrfaglig forskning på rytme, tid og bevegelse og MishMash Senter for KI og kreativitet.

Jensenius har en sammensatt utdannelse av musikk, informatikk, fysikk og matematikk. Han tok hovedfag (cand. philol.) i musikkteknologi ved Universitetet i Oslo i 2002, og tok doktorgraden ved samme institusjon i 2008. I tillegg til dette har han en mastergrad i anvendt informasjonsteknologi fra Chalmers tekniska högskola i Göteborg. Han har hatt gjesteforskeropphold ved University of California, Berkeley og McGill University i Montréal.

I forbindelse med disputasen for doktorgraden ble Alexander Jensenius kjent i media som «dr. Luftgitar». Dette var basert på hans forskning på musikkrelaterte bevegelser. I denne forskningen har han blant annet utviklet ny teknologi for å analysere bevegelser ved hjelp av datakameraer. Denne teknologien benyttes nå både i hans egen musikkforskning og i psykologisk forskning på ADHD.

Han har også blitt kjent som «Professor Stillstand» etter mange års arbeid med menneskelige mikrobevegelser, derav ett år hvor han sto stille i 10 minutter hver dag for å undersøke hvordan kropp og hjerne påvirkes av lydlige og visuelle inntrykk i ulike rom.

Jensenius var leder for Unge Forskere fra 1999 til 2001, og var i en periode også prosjektleder for European Space Camp på Andøya Space Center.

Han er barnebarn av animatør Wilfred Jensenius og politiker Marie Borge Refsum.

## Bibliografi
* Jensenius, A. R. (Ed.). (2024). **. Springer Nature. 
* Jensenius, A. R. (2022). *[https://direct.mit.edu/books/book-pdf/2234810/book_9780262372206.pdf Sound Actions: Conceptualizing Musical Instruments]*. The MIT Press.
* Jensenius, A. R., & Lyons, M. J. (Eds.). (2017). *[http://www.springer.com/gp/book/9783319472133 A NIME Reader: Fifteen Years of New Interfaces]*. Springer. 
* Jensenius, A. R. (2009). *[https://leanpub.com/musikkogbevegelse Musikk og bevegelse]*. Unipub.
* 
* 
* 

## Referanser


## Eksterne lenker
* 
*  Alexander Refsum Jensenius, ansattside hos UiO
* 
* 
*
Kjempeviseboka

***Kjempeviseboka*** eller ***Tohundreviseboka*** er den populære tittelen på visesamlinga ***200 Viser om Konger, Kæmper og andre*** som ble utgitt av den danske presten Peder Syv i 1695. Dette var en ny og revidert utgave av Anders Sørensen Vedels *[[Hundreviseboka]]* fra 1591, en bok som inneholdt gamle ballader fra visehåndskrifter og muntlig tradisjon. Peder Syv la til hundre nye viser og *Kjempeviseboka* er derfor også blitt kjent som *Tohundreviseboka*. Her var det også stoff som var nydiktet på 1600-tallet. 

*Kjempeviseboka* ble straks populær, ikke bare i Danmark, men også i Norge og på Færøyene, og kom i stadig nye opplag utover på 1700-tallet og påvirket sterkt norsk balladetradisjon. Norske visehåndskrifter fra 1700-tallet og første delen av 1800-tallet inneholder ofte lange sekvenser med viser skrevet av fra *Kjempeviseboka*.

På 1600- og 1700-tallet var det ikke vanlig med bøker i Norge, men ved siden av salmeboka var to visebøker populære: Peder Syvs *Kjempeviseboka*  og Petter Dass’ *[[Bibelsk visebok]]* fra tidlig 1700-tall. 

## Referanser
Mikladals kommuna

**Mikladals kommuna** var en kommune på Færøyene. Den omfattet bygdene Mikladalur og Trøllanes på den nordlige delen av Kalsoy. Kommunen ble utskilt fra Kunoyar, Mikladals og Húsa kommuna i 1908. 1. januar 2005 ble kommunen innlemmet i Klaksvíkar kommuna. Mikladals kommuna hadde ved innlemmelsen 68 innbyggere.

## Referanser


## Se også
*Liste over borgermestre i Mikladalur
Servus (hilsen)

**Servus** (slovakisk *servus*, kroatisk *serbus* eller *servus*, ungarsk *szervusz*, polsk *serwus*, bairisk *servus*, rumensk *servus*, slovensk *serbus* eller *servus*, tsjekkisk *servus*, ukrainsk *Сервус*) er en tradisjonell, uformell hilsen i store deler av Sentral- og Øst-Europa. Den kommer fra det latinske uttrykket *servus [sum],* det vil si «[Jeg er] slave» eller «tjener», og betyr i kortform «jeg er din tjener» eller «til tjeneste».

Hilsenen brukes tradisjonelt i det sørlige Tyskland (deler av Saarland, Rheinland-Pfalz, Baden-Württemberg, Bayern, Hessen, Franken, Vogtland), Østerrike, Polen, Tsjekkia, Slovakia, Slovenia, Kroatia, Ungarn, Romania, Ukraina og det nordlige Italia.

Servus kan brukes som hilsen både når man møter noen og når man tar avskjed med noen.

Uttrykket brukes særlig blant venner og folk som kjenner hverandre såpass godt at de er dus. Hilsenen brukes også i høye sosiale lag, f.eks. tradisjonelt blant adelen i Gammel-Østerrike, Bøhmen og Bayern.

I mange områder i Sør-Tyskland, Østerrike og det nordligste Italia, f.eks. i Syd-Tirol, er servus et av de vanligste hilseordene, og blir også brukt av unge. I andre områder kan hilsenen regnes som arkaisk.

Hilsenen tilsvarer den utbredte svenske hilsenen *tjänare* eller *tjenare*, med kortformer som *tjena* og *tja*, som i likhet med servus har sin opprinnelse i en svært formell hilsen med betydningen «jeg er din tjener» og som har gått over til å bli en uformell hilsen.

## Referanser
Amboltprisen

**Amboltprisen** er en norsk litteraturpris som deles ut av Venelaget Olav H. Hauge. Prisen er på 10 000 kroner og den kunstnerisk utformede «Ambolten» som er laget av billedhogger Leif Gjerme. Amboltprisen skal gå til en person som har gjort mye for å gjøre Hauges diktning kjent. 

## Liste over prismottakere

## Referanser


 

## Eksterne lenker
* Nettstedet til Venelaget Olav H. Hauge
* Ulvik Poesi Festival
Tomas Tranströmerprisen

**Tomas Tranströmerprisen** (svensk navn: *Tomas Tranströmerpriset*) er en litteratur pris på 100&nbsp;000 SEK som deles ut hvert annet år av Västerås by. Prisen ble innstiftet i  og deles ut til en lyriker fra Norden eller annet land som grenser til Østersjøen.

Prisens siktemål er å «belønne et høytstående forfatterskap i Tomas Tranströmers ånd».

Forfatteren Per Wästberg er juryens leder og Tomas Tranströmer er stadig medlem.

## Liste over prismottakere

## Referanser
Bjarne Myhre

**Bjarne Myhre** (født 19. april 1934, død 14. januar 2021) var en norsk politiker (H). Han var ordfører i Alstahaug kommune fra 1999 til 2003, da han ikke stilte til gjenvalg. Myhre var periodevis syk da han var ordfører, og da fungerte varaordfører Håkon Mørk i hans sted. Myhre var i 2007 i krangel med sitt eget lokallag, Alstahaug Høyre, om eiendomsskatt, og uttrykte sterk skepsis til Nordland Høyres kandidater til fylkestinget. Myhre var leder i Helgeland Historielag fra 2005.

## Referanser
Svinøya (Tromsø)

**Svinøya** er ei lita ubebodd og ubebygd øy i Tromsø kommune. Øya ligger i utløpet av Kattfjorden, ved Svinøysundet mellom Sandneshamn på Kvaløya og Tussøya.
Jack Silcock

**John «Jack» Silcock** (født 15. januar 1898 i Wigan, død 28. juni 1966) var en engelsk fotballspiller som spilte i forsvar. Han ble plukket opp som attenåring av Manchester United-manager John Robson i 1916. Han debuterte på Manchester United 30. august 1919 mot Derby County.
Han spilte i Manchester United fram til 1934 da han gikk til Oldham Athletic. Da hadde han spilt 449 kamper for United og scora to mål. Han er nummer 17 på lista over spillere som har spilt flest kamper for Manchester United.

Karrieren i Oldham var mislykka og han gikk til nonleague-klubben Droylsden FC. Der var det ikke noe press som å spille for en toppklubb og han kunne drive hotellet «Rob Roy Hotel» i Stretford utenfor Manchester.

Selv om han aldri vant noe i karrieren, spilte han spilte tre kamper for .

Han døde 68 år gammel i 1966, bare en måned og to dager før England vant fotball-VM på hjemmebane.

## Kilder

* Profil på Manchester Uniteds offisielle side

## Eksterne lenker
*
Sylting

**Sylting** er en konserveringsmetode for matvarer. Den er spesielt brukt til frukt, bær og grønnsaker. Frukt og bær har et naturlig innhold av sukker og pektin som er viktig for et godt resultat, bl.a god smak og fyldig konsistens. Dersom råvarene har lavt naturlig innhold, kan pektin og sukker tilsettes under tilberedningen.

Koking er viktig for å bryte ned gjær- og muggsopper og andre mikroorganismer. Like fullt skal koketiden være kort for at råvarene ikke skal koke i stykker. Koking reduserer også råvarens vitamininnhold.

Ferdigkokt masse fylles i varme, steriliserte glass som forsegles med skrulokk (Norgesglass), eller med et lag syltevoks. Deretter er rask avkjøling viktig for at ikke nye mikroorganismer skal få utvikle seg. Ved nedkjøling vil innholdet i uskadde glass med forsegling og lokk få mindre volum slik at inneholder får undertrykk og blir hermetisk forseglet.

Sylting var tidligere en fast høstaktivitet i norske husholdninger, men i dag dominerer industriell fremstilling. Blant populære råvarer til sylting er hagebær som jordbær, bringebær, rips, solbær, stikkelsbær og viltvoksende som blåbær, tyttebær, rognebær, bjørnebær og multer. Frukt som epler, pærer, plommer og rabarbra er også velegnet til syltetøy, marmelade eller mos.

## Sursylting
Sursylting eller eddiksylting av rødbeter, småagurk, løk og sølvløk, blomkål, tomater, gresskar, zucchini og squash brukes for å lage forskjellige smakstilsetninger og garnityr til middagsretter. Noen brukes alene, men gjerne med forskjellige kryddersorter, mens andre brukes i blandinger som pickles, pariseragurk og lignende.

## Referanser


## Eksterne lenker
*
Myrseth

**Myrseth** kan vise til:

## Steder
*Myrseth i Sørreisa kommune i Troms
*Myrseth i Alta kommune i Finnmark

## Personer
*Cecilie Myrseth – norsk politiker
*Jan Otto Myrseth – norsk prost
*Tor Arvid Myrseth – norsk politiker
*Knut Myrseth – norsk bildekunstner

## Se også
* Liste over norske etternavn på M
Vold Idrettsforening

**Vold Idrettsforening** er et idrettslag fra Vold i Skien.

## Fotball
Vold IF sitt A-lag i fotball spiller for øyeblikket i 6. divisjon. Selv om seniorlaget ikke er å finne i de høyeste divisjonene, satser laget på breddefotball, og har fem aldersbestemte lag. Laget spiller sine hjemmekamper på Vold Stadion.

### Tabell

## Eksterne lenker
*
Simoa

**Simoa** er en elv i Buskerud som renner gjennom Sigdal og Simostranda i Modum kommune. Elva har hett Sigm(á), som trolig betyr «elva som siger». Første ledd er trolig av «síga» (sige, gli). Siste ledd er «á» (dvs. å, elv). Vassdragets lengde er 88,77 kilometer, det har et nedbørfelt på  og middelvannføringen ved munningen er .

Elva starter noen kilometer nord for Haglebuvatna og heter først Haglebuelva for deretter å skifte navn til Eggedøla. Dette heter elva fram til Solevatn, men skifter navn til Simoa ved utløpet av dette. Den renner ut i Soneren og følger deretter et sørøstlig løp til den renner ut i Drammenselva noen kilometer sørøst for Blaafarveverket på Åmot.

Deler av Simoa ble vernet mot kraftutbygging i Verneplan I for vassdrag i 1973, mens sidevassdraget Nedalselv ble tatt inn i verneplanen under Supplering av verneplan for vassdrag i 2005. Vernet omfatter vassdraget ned til innløpet i Soneren. Solevann naturreservat ble opprettet i 1986.

Ved Blaafarveværket ligger Haugfossen hvor det i 1937 ble anlagt en kraftstasjon. Ved utløpet der Simoa renner ut i Drammenselva danner elva et nytt fossefall, Kongsfoss, som også er utnyttet som kraftverk. Ved begge fossene har det i tidligere tider vært tresliperier, Kongssagene Brug startet i 1870, og Haugfoss Træsliberi ble anlagt i 1894 i samme periode hvor driften ved Blaafarveværket opphørte. Haugfoss Træsliberi ble nedlagt etter brann i desember 1926, Kongssagene Brug holdt det gående til 1938 da driften ble innstilt for godt.

Vassdraget byr på fiske- og friluftsmuligheter, en del fine piknikområder er anlagt ved elva, mellom disse tursatsningen «Haugfossen rundt».

## Referanser